stanford-oval/wikipedia huggingface dataset:
John Robert Ouko

Ouko 1981
John Robert Ouko (31. maaliskuuta 1931 – 12. helmikuuta 1990) oli kenialainen poliitikko. Hän osallistui maansa politiikkaan sekä siirtomakaudella että Jomo Kenyattan ja Daniel arap Moin presidenttikausilla. Hän oli Kisumun vaalipiirin kansanedustaja ja toimi muun muassa maansa ulkoministerinä.
Ouko murhattiin helmikuussa 1990. Murhatsa tehtiin useita eri tutkintoja, kolmas niistä velmistui vuonna 2005 mutta esiteltiin parlamentille vasta vuonna 2010. Sen mukaan Ouko surmattiin presidentti Daniel arap Moin virka-asunnossa.
Julieta Szewach

Julieta Szewach (s. 1971 Buenos Aires) on argentiinalainen säveltäjä ja pianisti.
Szewach opiskeli sävellystä yksityisesti Alejandro Iglesias Rossin johdolla Buenos Airesissa. Lisäksi hän opiskeli vuosina 1994–99 CEAMC:ssa sävellystä Gabriel Valverden johdolla ja sai sieltä maisterin arvonsa. CEAMC:ssa hän sai myös analyysin ja orkestroinnin opetusta. Pianonsoittoa hänelle opettivat sekä yksityisesti että CEAMC:ssa Claudio Espector ja Haydée Schvartz.
Szewach on saanut useita tunnustuksia, kuten suosituksen Unescon kansainvälisessä säveltäjärostrumissaselvennä (1998, teoksesta El cementerio marino) ja ensimmäisen palkinnon Unescon kansainvälisessä elektroakustisen musiikin rostrumissaselvennä Lissabonissa (2008, teoksesta Dikyrion). Hänen musiikkiaan on esitetty useasti ISCM:n maailmanmusiikkipäivillä. Szewach on myös esittänyt pianolla lähinnä nykymusiikkia Argentiinassa, Boliviassa ja Chilessä. Hän oli mukana perustamassa Fronteras del Silencio -kokoonpanoa vuonna 2001.
Szewach on opettanut pianoa ja solmisaatiota CEAMC:ssa sekä musiikkiteknologiaa Tres de Febreron kansallisessa yliopistossa. Viimeksi mainitussa hän on myös soittanut useita eri soittimia Orquesta de Instrumentos Autóctonos y Nuevas Tecnologías -kokoonpanossa.
Juan Sandoval Íñiguez

Juan Sandoval Íñiguez vuonna 2013.
Juan Sandoval Íñiguez (s. 28. maaliskuuta 1933) on meksikolainen kardinaali. Hän sai vihkimyksensä katoliseksi papiksi 27. lokakuuta 1957 ja piispaksi 30. huhtikuuta 1988. Hän on ollut kardinaali vuodesta 1994, ja siten hän osallistui vuoden 2005 konklaaviin.
Sandoval Íñiguez nousi vuonna 1994 Guadalajaran arkkipiispaksi edeltäjänsä Juan Jesús Posadas Ocampon kuoltua.
Aiheesta muualla

Catholic-hierarchy.org: Juan Cardinal Sandoval Íñiguez (englanniksi)
Jokelan sosiaali- ja terveysasema

| Jokelan sosiaali- ja terveysasema |
| --- | --- |
Osoite:  Opintie 1, 05400 Jokela
Sijainti:  Jokela, Tuusula
Koordinaatit:  60.5515°N, 24.9644°E
Käyttäjä:  Keski-Uudenmaan sote -kuntayhtymä, HUSLAB
Tuusula: Sosiaali- ja terveysasemat
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Jokelan sosiaali- ja terveysasema on Tuusulan Jokelan taajamassa toimiva kunnallinen terveysasema.
Toimintansa kehittämiseksi Tuusulan terveysasemien kullekin asiakkaalle nimettiin alkuvuonna 2019 hänen asioistaan vastaava yhteyshenkilö hoitotiimistä. Kun asiakas tuntee tarvitsevansa hoitoa, hän ottaa yhteyttä yhteyshenkilöönsä. Hänen koordinoimanaan asiakkaan tarpeita paremmin vastaava hoito päästään aloittamaan nopeammin. Tällä lähestymisellä kiireettömän terveydenhoidon aiempi keskimäärin 28 vuorokauden jono saatiin käytännössä poistettua alkuvuoden 2019 aikana.
Jokelan terveysasema (Opintie 1) palvelee akuuttipotilaita arkisin kello 8-16 (perjantaisin 8-15.30); kesälomakaudella toimipisteen lääkäri- ja sairaanhoitajien vastaanotto voi olla muutaman viikon ajan kiinni jolloin Etelä-Tuusulan sosiaali- ja terveysasema vastaa palvelujen tuottamisesta. Muina aikoina terveydenhuollon akuuteissa tilanteissa asukkaita palvelee Hyvinkään sairaalan yhteydessä toimiva Hyvinkää Akuutti (Sairaalankatu 1).
Jokelan, kuten muidenkin Tuusulan terveysaseman palvelut ovat kuuluneet 1. tammikuuta 2019 lähtien Keski-Uudenmaan sote-kuntayhtymänä (Keusote) tunnetun usean kunnan yhteisen yhtymän vastuulle. Keusotessa ovat mukana Hyvinkää, Järvenpää, Mäntsälä, Nurmijärvi, Pornainen ja Tuusula. Vuoden Vuoden 2023 alusta Keusoten alue muodostaa Keski-Uudenmaan hyvinvointialueen.
Jang Geun-suk

Jang Geun Suk Bangkokissa 2011
Jang Geun-suk (장근석; s. 4. elokuuta 1987 Etelä-Korea) on eteläkorealainen malli, laulaja ja näyttelijä.
Nuoruus

Jang Geun-Suk syntyi 4. elokuuta 1987 Etelä-Koreassa. Hän on ainoa lapsi. Geun-Suk alkoi työskennellä lapsimallina sen jälkeen kun täytti viisi, kun hän löysi lahjakkaan agentin. Tuolloin Geun-Sukin vanhemmat myivät talon ja agentti, joka oli potentiaalinen ostaja, näki Geun-Sukin. Nähdessään hänen mahdollisuutensa agetti ehdotti Geun-Sukin vanhemmille että he antaisivat hänen yrittää uraa mallina.
Filmografia > TV-sarjat

1998              Hug (포옹)                                      Won Joo,
2000              School3 (학교3)                                 Kang Won Seok's younger brother,
2001              Ladies Of The Palace / Women's World (여인천하) Young Jeong Ryeom,
2001              Four Sisters' Story (네 자매 이야기)             Yeong Hoon,
2002              Orange (오렌지)                                 Jang Keun-Suk,
2002              The Great Ambition (대망)                       Young Park Shi-yeong,
2003              Nonstop 4 (논스톱4)                             Jang Keun-Suk,
2005              Lovers in Prague (프라하의 연인)                 Yoon Gun-hee,
2006              Alien Teacher (에일리언샘)                       Bong Saem (Luxurious),
2006              Hwang Jin-i (황진이)                            Kim Eun Ho,
2008              Hong Gil Dong (쾌도홍길동}                       Lee Chang Whee,
2008              Beethoven Virus (베토벤 바이러스)                 Kang Geon Woo (Trumpet),
2009              You're Beautiful (미남이시네요)                  Hwang Tae Kyung,
2010              Mary Stayed Out All Night (매리는 외박중)        Kang Mu-Kyul,
2012              Love Rain (사랑비)                              Seo In Ha & Seo Joon
2013              Pretty Man (예쁜남자)                          Dok Go Ma Te
Filmografia > Elokuvat

2003             The Owl Museum                                 Lee Jung Woo
2006             One Missed Call: Final                         An Jin Woo         japanilainen elokuva
2007             Happy Life (즐거운 인생)                        Park Hyeon-jun,
2008             The Longest 24 Months (기다리다 미쳐)           Park Won-Jae,
2008             Do Re Mi Fa So La Ti Do (도레미파솔라시도) Shin Eun-gyu,
2008             Baby and I (아기와 나)                          Han Joon-Su,
2009             The Case of Itaewon Homicide (이태원 살인사건)   Pearson           englanniksi
2011             You're my Pet (너는팻),
Palkinnot

2010 KBS Drama Awards: International Netizen's Popularity Award - Mary Stayed Out All Night
2010 KBS Drama Awards: Best Couple Award - with Moon Geun Young- Mary Stayed Out All Night
2010 Yahoo! Asia Buzz Awards: Top Buzz Male Korea Star Award & the Top Buzz Male Asia Star Award [6]
2010 Baeksang Awards : Male Popularity Award (Itaewon Murder Case)
2009 SBS Drama Awards: Teens' Star Award (Actor) - You're Beautiful
2009 SBS Drama Awards: Netizens' Popularity Award - You're Beautiful
2008 MBC Drama Awards: New Actor Award - Beethoven Virus
2008 KBS Drama Awards: Popularity Award (Actor)- Hong Gil Dong
2008 SBS 44th Annual Baeksang Arts Awards - Best New Actor (Movie- The Happy Life)
2006 KBS Performance Awards: Best Couple Award (With co-star Ha Ji Won)
MNet TOP 100 Charming Guys Who are Single
MNet Top 100 Adorable Males (2006): # 29
MNet Top 100 Must Have Males (2007): # 3
2008 KBS Drama Award: Hong Gil Dong - Jang Keun Suk & Sung Yuri best couple actress
Aiheesta muualla

Wikimedia Commonsissa on kuvia tai muita tiedostoja aiheesta .
Jang Geun Sukin elämästä. IMDb.
Jani Lane

John Kennedy Oswald (1. helmikuuta 1964 Akron, Ohio — 11. elokuuta 2011), tunnetummin Jani Lane, oli glam metal -yhtye Warrantin solisti vuosina 1986–1993, 1994–2004 ja 2008. Sittemmin hän toimi sooloartistina, Saints of the Undergroundin solistina ja kirjoitti kappaleita muille artisteille.
Ura > Ensimmäinen oma yhtye

Jani Lanen ensimmäinen keikkaileva yhtye oli Plain Jane, joka oli toiminnassa vuosina 1985–1986. Lane kirjoitti tuolloin muun muassa Warrantin hitit ”Heaven”, ”Dirty Rotten Filthy Stinking Rich”, ”Down Boys” ja ”Sad Theresa”. Warrantin jäsenet tapasivat Lanen usein Los Angelesin musiikkielämässä, ja eräänä iltana vuonna 1986 basisti Jerry Dixon kutsui Lanen koe-esiintymiseen. Lane houkutteli yhtyeeseen mukaan hänen kanssaan aiemmin soittaneen Steven Sweetin.
Ura > Vuodet Warrantissa

Lanen liityttyä Warrantiin yhtye sai levytyssopimuksen ja saavutti tuplaplatinaa jo ensimmäisellä levyllään, minkä jälkeen keikkapyyntöjä alkoi tulla monesta suunnasta. Suuret listahitit olivat osaksi Lanen useita vuosia sitten kirjoittamia kappaleita. Toinen levy oli jättimenestys, ja se myi tuplaplatinaa erittäin nopeasti. Albumin tunnetuin hitti ”Cherry Pie” oli kiivaassa radiosoitossa jättäen muut kappaleet varjoonsa, mikä ärsytti Lanea. Kolmas levy Dog Eat Dog ei menestynyt yhtä hyvin kuin aikaisemmat. Levy oli rankempi ja synkempi kuin aikaisemmat, mutta se myi yli kultalevyrajan. Warrant alkoi siirtyä areenoilta klubeille, ja fanimäärä alkoi hiipua. Vuosi kolmannen albumin julkaisun jälkeen Lane jätti Warrantin, mutta palasi vuoden päästä takaisin. Seuraavaksi yhtyeestä lähtivät Steven Sweet ja Joey Allen. Vuoden 1995 albumi Ultraphobic ei tuottanut tulosta, vaan jäi pettymykseksi. Vuoden 1996 albumi Belly to Belly jäi Lanen viimeiseksi studioalbumiksi Warrantin kanssa.
Kuolema

Lane menehtyi akuuttiin alkoholimyrkytykseen. Hänet löydettiin 11. elokuuta 2011 kuolleena hotellihuoneestaan kalifornialaisessa Comfort Innissä. Hänen kuolemansa on koskettanut monia rockmuusikoita, muun muassa Bret Michaelsia, Michael Sweetia, Dario Lorinaa, Steven Adleria ja Warrantin miehistöä. Warrantin Erik Turner kommentoikin Lanen kuolemaa näin: "Me osoitamme kunniaa Janille ennen kuin soitamme kappaleen "Heaven" tänä iltana. Emme olisi osanneet arvata silloin, kun "Heaven" kirjoitettiin, että soittaisimme sen jonain päivänä Janin ennenaikaisen kuoleman muistoksi. Tämä on hyvin surullinen päivä rock 'n' rollille. Yksi musiikin hienoista puolista on se, että musiikki elää ikuisesti."
John Pickard

John M. Pickard (25. kesäkuuta 1913 Lascassas, Tennessee, Yhdysvallat – 4. elokuuta 1993 Rutherford county, Tennessee, Yhdysvallat) oli yhdysvaltalainen näyttelijä, jonka tunnetuin rooli oli  western-sarjassa Gunsmoke, jossa hän näytteli 12 jaksossa. Pickard loikin uransa lännensarjoissa ja -elokuvissa. Hän on näytellyt Gunsmoken lisäksi muun muassa sarjoissa Virginialainen, The Wild Wild West, Rawhide ja Bonanza. Hänellä ja vaimollaan Annilla on kaksi lasta.
Aiheesta muualla

John Pickard Internet Movie Databasessa. (englanniksi)
Janine van Wyk

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 17. huhtikuuta 1987
Syntymäpaikka: Alberton, Etelä-Afrikka
Pelipaikka: puolustaja
Pituus: 162 cm
Paino: 60 kg
Seura
Seura: Houston Dash
Pelinumero: 5
Junioriseurat
: Springs Home Sweepers
Seurat
| Vuodet | Seura | O | (M) |
| 2013–2016 | JVW FC |  |  |
| 2017–2018 | Houston Dash | 37 | (0) |
| Yhteensä | Yhteensä | 37 | (0) |
Maajoukkue
| 2005– | Etelä-Afrikka | 169 | (11) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 20.6.2019.https://www.fifa.com/womensworldcup/players/player/265836/
Janine van Wyk (s. 17. huhtikuuta 1987 Alberton, Etelä-Afrikka) on eteläafrikkalainen jalkapalloilija, pelipaikaltaan puolustaja. Van Wyk pelaa nykyisin Houston Dash-seurassa National Women’s Soccer Leaguessa. Hän asuu Albertonissa. Vuonna 2013 Van Wyk perusti JVW FC-nimisen seuran, jossa hän itsekin pelasi vuoteen 2016 asti,  edistääkseen naisten jalkapalloa.
Aikaisempi elämä

Van Wyk syntyi Albertonissa, Gautengissa. Hän kasvoi Germistonissa ja aloitti jalkapalloilun 5 vuoden ikäisenä.
Kansainvälinen ura

Hän on edustanut Etelä-Afrikan naisten jalkapallomaajoukkuetta vuodesta 2005 lähtien, jolloin hän teki debyyttinsä jalkapallon naisten Afrikan-mestaruuskilpailuissa Nigeriaa vastaan. Van Wyk on myös toiminut maajoukkueensaHän pelasi sadannen maaottelunsa, kun Etelä-Afrikka voitti Namibian 2–0 elokuussa 2014. Kun van Wyk maaliskuussa 2016 pelasi 150:n maaottelunsa, niin hänestä tuli kaikkien aikojen eniten maaotteluita pelannut eteläafrikkalainen jalkapalloilija miehet mukaan luettuna.
Juliette Haigh

| Mitalit | Mitalit | Mitalit |  |
| --- | --- | --- | --- |
|  Juliette Haigh ja Rebecca Scown MM-kilpailuissa 2010. |  Juliette Haigh ja Rebecca Scown MM-kilpailuissa 2010. |  Juliette Haigh ja Rebecca Scown MM-kilpailuissa 2010. |  |
Maa:   Uusi-Seelanti
Naisten soutu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | kaksikko i.p. |  |
| MM-kilpailut  | MM-kilpailut  | MM-kilpailut  |  |
|  Kultaa | Gifu 2005 | kaksikko i.p. |  |
|  Kultaa | Karapiro 2010 | kaksikko i.p. |  |
|  Kultaa | Bled 2011 | kaksikko i.p. |  |
|  Hopeaa | Eton 2006 | kaksikko i.p. |  |
Juliette Haigh (myöh. Drysdale, s. 4. elokuuta 1982) on uusiseelantilainen soutaja. Hän saavutti perämiehettömässä kaksikossa Lontoon olympialaisissa 2012 pronssia Rebecca Scownin parina. Hän sijoittui samassa luokassa Nicky Colesin parina kuudenneksi Ateenan olympialaisissa 2004 ja viidenneksi Pekingin olympialaisissa 2008. Maailmanmestaruuskilpailuissa Haigh ja Coles voittivat kultaa Gifussa 2005, saivat hopeaa Etonissa 2006 ja sijoittuivat viidenneksi Münchenissä 2007. Haigh ja Scown voittivat maailmanmestaruuden Karapirossa 2010 ja Bledissä 2011.
Haigh avioitui vuonna 2013 soudun olympiavoittaja Mahé Drysdalen kanssa. Heillä on kolme lasta.
John Robert Oosthuizen

| Mitalit | Mitalit | Mitalit |  |
| --- | --- | --- | --- |
|  Oosthuizen vuonna 2011 |  Oosthuizen vuonna 2011 |  Oosthuizen vuonna 2011 |  |
Maa:  Etelä-Afrikka
Miesten yleisurheilu
| Universiadit  | Universiadit  | Universiadit  |  |
|  Hopeaa | Kazan 2013 | keihäänheitto |  |
John Robert Oosthuizen (s. 23. tammikuuta 1987) on eteläafrikkalainen keihäänheittäjä.
Oosthuizen on nuorten maailmanmestari vuoden 2006 alle 20-vuotiaiden MM-kisoista. Hän voitti tuloksella 83,07 m toiseksi tulleen Ari Mannion lähes kuudella metrillä. Aikuisten arvokilpailuissa Oosthuizen on parhaimmillaan ollut kuudes vuoden 2007 MM-kisoissa Osakassa.
Oosthuizenin henkilökohtainen ennätys on 86,80 m vuodelta 2008.
Henkilökohtaiset ennätykset

Lähde: IAAF
Keihäänheitto: 86,80 (2008)
José Carlos Chacorowski

Chacorowskin vaakuna
José Carlos Chacorowski (s. 26. joulukuuta 1956 Curitiba) on brasilialainen roomalaiskatolinen piispa. Hän liittyi lasaristeihin 16. huhtikuuta 1980. Hänet vihki diakoniksi Ladislau Biernaski 20. huhtikuuta 1980 ja papiksi paavi Johannes Paavali II 2. heinäkuuta 1980.
Chacorowski sai 22. joulukuuta 2010 nimityksen São Luís do Maranhãon arkkihiippakunnan vihkipiispaksi ja Casae Nigraen titulaaripiispaksi. Piispaksi vihkiminen seurasi 19. helmikuuta 2011. Pääkonsekraattorina toimi José Belisário da Silva, jota avustivat Ladislau Biernaski ja Vicente Joaquim Zico.
Juhani Ikonen (lääkäri)

Tauno Juhani Ikonen (s. 24. kesäkuuta 1948 Valkeala) on suomalainen urheilulääkäri. Hänet aateloitiin Suomen Jääkiekkoleijonaksi numerolla 155 vuonna 2004.
Ikonen on toiminut TPS:n joukkueen lääkärinä vuodesta 1983 lähtien. Suomen 20-vuotiaiden maajoukkueessa Ikonen oli vuosina 1985–1988 ja A-maajoukkueessa vuosina 1988–2003. Hän on toiminut myös olympialaisissa kisajoukkueen lääkärinä.
Aiheesta muualla

Ikosen tiedot Jääkiekkomuseon sivulla
Judas

| ”Judas” Helloween |
| --- | --- | --- |

Singlen tiedot
 Albumilta: Walls of Jericho
 B-puoli: ”Ride the Sky (live) & Guardians (live)”
 Julkaistu: 1986
 Formaatti: 12″
 Tyylilaji: speed metal
 Kesto: 04.43
 Levy-yhtiö: Noise
Helloweenin muut singlet
|   | ”Judas” 1986 | ”Future World” 1987 |
Judas on saksalaisen power metal -yhtye Helloweenin ensimmäinen single. Se julkaistiin vuonna 1986 levymerkillä Noise Records.
Kappaleet

Judas – 04.43
Ride the Sky (live) – 07.17
Guardians (live) – 04.29
Kokoonpano

Kai Hansen – kitara, laulu
Michael Weikath – kitara
Markus Grosskopf – basso
Ingo Schwichtenberg – rummut
José Carioca

José Carioca.
José Carioca (carioca, Río de Janeiron syntyperäisistä asukkaista käytetty nimitys) on Disneyn sarjakuvissa ja animaatioissa esiintyvä brasilialainen papukaija, jonka ensiesiintyminen oli vuonna 1942 elokuvassa Oppitunti. Seuraavan kerran hän esiintyi elokuvassa Kolme caballeroa vuonna 1944. Aku Ankka -lehdessä on ollut myös saman niminen sarjakuva.
José Cariocan ystäviä ovat Panchito, Aku Ankka, Nestor ja Pedro. Hän syö mielellään yltäkylläisesti ravintoloissa maksamatta kuitenkaan laskuaan: näin käy esimerkiksi tarinassa Vettä, leipää ja lasku. José on myös useasti joutunut vankilaan.
Brasiliassa José Carioca on hyvin suosittu sarjakuvahahmo ja hänet tunnetaan tavallisesti nimellä Zé Carioca. Hän myös esiintyy siellä Vihreä Lepakko -nimisenä supersankarina. Vuonna 1989 julkaistu Aku Ankan taskukirjan erikoisnumero José Carioca on omistettu José Carioca -sarjakuville.
José Cariocan suomenkielisinä ääninä ovat toimineet Seppo Pääkkönen (Akun tehdas), Petrus Kähkönen (Mikki Hiiri, Mikki ja ralliryhmä, DuckTales) ja Arttu Kapulainen (Kolmen caballeron legenda).[lähde? ]
José Carlos Herrera

| José Carlos Herrera |
| --- | --- |

Henkilötiedot
Syntynyt: 5. helmikuuta 1986 (ikä 38) Monterrey, Nuevo León, Meksiko
Yleisurheilija
Pituus:  187 cm
Paino:  77 kg
Laji:  100 metrin juoksu 200 metrin juoksu
Ennätykset:  10.21 (Xalapa 2014) 20.17 (Norwalk 2016)
 Tietolaatikko päivitetty 2. syyskuuta 2015 
Aiheesta muualla
Timanttiliiga
José Carlos Herrera (s. 5. helmikuuta 1986) on meksikolainen pikajuoksija. Hänen päämatkansa on 200 metriä, jossa Herreran ennätys on huhtikuussa 2016 Norwalkissa juostu 20,17. Herrera osallistui vuoden 2012 kesäolympialaisissa 200 metrille jääden oman alkueränsä seitsemänneksi ajalla 21,17. Rio de Janeiron olympialaisissa 2016 hän eteni välieriin, mutta jäi erässään kahdeksanneksi ajalla 20,48. 100 metrillä Herreran ennätys on elokuussa 2014 Xalapassa juostu 10,21.
José Carlos Mariátegui

| José Carlos Mariátegui |
| --- | --- |
 José Carlos Mariátegui vuonna 1928.
Henkilötiedot
Syntynyt: 14. kesäkuuta 1894 Moquegua
Kuollut: 16. huhtikuuta 1930 (35 vuotta) Lima
Kansalaisuus:  Peru
Ammatti:  toimittaja ja poliittinen filosofi
Kirjailija
Pääteokset:  Siete ensayos de interpretacion de la realidad peruana (Seitsemän tulkitsevaa esseetä perulaisesta todellisuudesta)
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
José Carlos Mariátegui La Chira (14. kesäkuuta 1894 Moquegua – 16. huhtikuuta 1930 Lima) oli perulainen toimittaja ja poliittinen filosofi. Mariátegui oli yksi 1900-luvun merkittävimmistä sosialisteista Latinalaisessa Amerikassa. Hänen tärkein teoksensa on 1928 julkaistu Siete ensayos de interpretacion de la realidad peruana (Seitsemän tulkitsevaa esseetä perulaisesta todellisuudesta). Samana vuonna hän myös erosi APRAsta johtuen erityisesti ideologisista erimielisyyksistä Haya de la Torren kanssa, ja oli sen jälkeen perustamassa perustamassa Perun sosialistista puoluetta.
Johannes Heilala

Antti Johannes Heilala (s. 15. elokuuta 1909 Haapajärvi – 1993) oli suomalainen lääkäri ja kirjailija. Hän käytti nimimerkkejä Juhani Fridahl ja Tohtori Paracelsus.
Heilalan isä oli Utajärven kirkkoherra Juho Anton Heilala. Hän pääsi ylioppilaaksi Oulun yhteislyseosta 1928 ja valmistui lääkäriksi Helsingin yliopistosta 1938.
Heilala toimi sodan aikana rintamalääkärinä. Sodan jälkeen hän oli  Paavolan, Hausjärven ja Laitilan kunnissa kunnanlääkärinä 1945–1960, työskenteli Kajaanin kaupunginsairaalassa ja oli Kainuun prikaatin sairaalalääkäri 1964–1969.
Teoksia

Terveisiä saunasta. Petrarca, Porvoo 1967
Kalastajan tuli: Romaani. Petrarca, Porvoo 1968
Viipurin toinen pamaus: Varusmiesmuistoja Viipurista. WSOY 1971
Yliluonnollisen luonnollisuus: Johdatus selvänäkemiseen ja parapsykologiaan. Alea-kirja, Helsinki 1972, 2. painos 1973 (nimimerkillä Tohtori Paracelsus)
Oli Oulu ja lääkärikoulu: Koulupojan, ylioppilaan ja medisiinarin muistikuvia. Alea-kirja, Helsinki 1973 (nimimerkillä Tohtori Paracelsus)
Vakoojan armoilla: Pataljoonan lääkärin päiväkirja talvisodassa. Pohjoinen, Oulu 1980
Eldanka: Rintamajääkärinä Vienan sotatiellä. Alea-kirja, Helsinki 1982, 2. korj. painos Johannes Heilala 1991
Intuitio & selvänäkeminen. Kirjoittaneet Johannes Heilala ja Tamara Maunonen. Alea-kirja, Helsinki 1983
Salatut dokumentit. J. Heilala, Kalajoki 1986
Valokiila varjosta: Aforismeja. Alea-kirja, Helsinki 1986
Elämä – lahja vai rangaistus: Ajatelmia. Omakirja, Helsinki 1988
Aiheesta muualla

Johannes Heilalan piirroskokoelma Kirjasto Virmassa[vanhentunut linkki]
Julio Borges

Julio Borges (2019).
Julio Andrés Borges Junyent (s. 22. lokakuuta 1969) on venezuelalainen poliitikko. Hän valmistui Andrés Bellon katolisesta yliopistosta vuonna 1992. Myöhempiä opintoja hän suoritti Boston Collegessa ja Oxfordin yliopistossa. Hän johtaa Primero Justicia -puoluetta ja oli alun perin ehdokkaana vuoden 2006 presidentinvaaleissa. Hän on myös istunut kansalliskokouksen (esp. Asamblea Nacional) jäsenenä.
Jedwabnen joukkomurha

Jedwabnen joukkomurha on heinäkuussa 1941 tapahtunut pogromi, jossa huomattava osa puolalaisen Jedwabnen kylän juutalaisväestöstä tapettiin. Joukkomurhassa monet uhrit poltettiin elävältä, ja sen suorittivat ilmeisesti Jedwabnen sekä lähikylien asukkaat. Saksalaisten osallistumisesta murhaan kiistellään yhä.
Joukkomurha

Saksan hyökkäyksen edetessä itärintamalla perustettiin erityisiä osastoja (Einsatzgruppen), joiden tehtävä oli tuhota miehitettyjen alueiden juutalaiset. Heinäkuussa 1941 suurin osa Jedwabnen noin 2 500 asukkaan kylän juutalaisväestöstä murhattiin. Paikalla oli myös jonkin verran juutalaisia muista kaupungeista.
Aamulla 10. heinäkuuta Jedwabnen kylän juutalaiset pakotettiin kodeistaan kylän keskusaukiolle, jossa heitä pahoinpideltiin. Noin 40–50 juutalaisen ryhmä, johon kuului myös paikallinen rabbi, joutui sen jälkeen tuhoamaan Vladimir Leninin patsaan, joka oli pystytetty kylään neuvostomiehityksen aikana. Tämän jälkeen juutalaiset tapettiin, ja osia monumentista heitettiin joukkohautaan.
Vähän myöhemmin (eri todistajien mukaan yhdestä muutamaan tuntiin) useimmat jäljelle jääneistä juutalaisista pakotettiin erääseen latoon. Monia lyötiin ja tapettiin matkalla. Lato sytytettiin sitten palamaan, ja sen sisälle suljetut ihmiset paloivat elävältä.
Tätä elävältä polttoa käytettiin uudelleen lavastettuna alkukuvana holokaustia yhden perheen näkökulmasta kuvanneessa, yhdeksäntuntisessa televisiosarjassa Polttouhrit.
Holokaustin rikoksia tutkivan Kansallisen muistin instituutin mukaan joukkomurhassa kuoli ainakin noin 380 ihmistä. Professori Jan Tomasz Gross on aiemmin arvioinut uhrien lukumääräksi 1 600, mutta IPN pitää tätä lukua hyvin epätodennäköisenä.
Tutkimukset

Monien vuosien ajan uskottiin, että Jedwabnen joukkomurhan takana oli jokin saksalainen Einsatzgruppe. Vuonna 2001 puolalais-amerikkalainen historioitsija Jan Tomasz Gross julkaisi tapahtumasta yksityiskohtaisen tutkimuksen nimellä Sąsiedzi (Naapurit). Siinä hän kuvasi joukkomurhaa pogromiksi ja väitti, että Jedwabnen juutalaisten kuolemasta olivat vastuussa heidän puolalaiset naapurinsa. Saksalaisilla ei olisi mitään osuutta asiaan.
Kirja herätti Puolassa valtavan kohun. Muun muassa professori Tomasz Strzembosz väitti, että vaikka puolalaiset osallistuivat murhaan, sitä valvoivat saksalaiset.
Huolellisen tutkimuksen jälkeen IPN julkaisi vuonna 2002 raportin, jossa tuettiin Grossin väitteitä, vaikka murhattujen juutalaisten määrää pidettiin Grossin alkuperäistä väitettä huomattavasti matalampana. Sen mukaan paikalla oli myös kahdeksan saksalaista poliisia. Joidenkin todistajien mukaan saksalaisia sotilaita oli paikalla, toisten mielestä ei. Ei-juutalaisten puolalaisten osallistumista murhiin pidetään todistettuna, mutta saksalaisten osuudesta kiistellään edelleen.
Vuonna 2001 Puolan presidentti Aleksander Kwaśniewski pyysi juutalaisilta julkisesti anteeksi Jedwabnen tapahtumia.